EELNÕU

|  |  |  |
| --- | --- | --- |
| **K O R R A L D U S** | |  |
|  | | |
| Kadrina | | XX. märts 2025 nr |
|  | | |
|  | | |
|  | | |
| Projekteerimistingimuste määramine  Kadrina alevik Kalda tn 27 |  | |
|  | | |
|  | | |

Kadrina Vallavalitsusele esitati riiklikus ehitisregistris 21.01.2025 projekteerimistingimuste taotlus detailplaneeringu kohustuse puudumisel (2511002/00615) Kadrina alevikus Kalda tn 27 maaüksusel olemasoleva elamu abihoone üle 33 % laiendamise ehitusprojekti koostamiseks.

Kadrina valla üldplaneeringu kohaselt on tegemist detailplaneeringu kohustuse alaga. Kohaliku omavalitsuse üksus võib lubada detailplaneeringu koostamise kohustuse korral detailplaneeringut koostamata püstitada või laiendada projekteerimistingimuste alusel olemasoleva hoonestuse vahele jäävale kinnisasjale ühe hoone ja seda teenindavad rajatised, kui:

1) ehitis sobitub mahuliselt ja otstarbelt piirkonna väljakujunenud keskkonda, arvestades sealhulgas piirkonna hoonestuslaadi;

2) üldplaneeringus on määratud vastava ala üldised kasutus- ja ehitustingimused, sealhulgas projekteerimistingimuste andmise aluseks olevad tingimused, ning ehitise püstitamine või laiendamine ei ole vastuolus ka üldplaneeringus määratud muude tingimustega.

Kadrina valla üldplaneeringu järgi on tegemist elamumaaga. Laiendatav elamu abihoone sobib oma laadilt ja otstarbelt antud piirkonda ning laiendamine ei ole vastuolus kehtiva üldplaneeringuga.

Projekteerimistingimuste väljastamiseks korraldati avalik menetlus ajavahemikul 19.02.–03.03.2025. Avaliku menetluse käigus ei esitatud/esitati ettepanekuid ja vastuväiteid.

Aluseks võttes kohaliku omavalitsuse korralduse seaduse § 30 lõike 1 punkti 2, planeerimisseaduse § 125 lõike 5, ehitusseadustiku § 26 lõike 2 punkti 2, Kadrina Vallavolikogu 31.01.2018 määruse nr 8 „Planeerimisseaduse ja ehitusseadustiku rakendamine Kadrina vallas“ paragrahvi 6 punkti 6 ja Kadrina Vallavolikogu 31.01.2007 määruse nr 38 „Kadrina valla üldplaneeringu kehtestamine“ annab Kadrina vallavalitsus

k o r r a l d u s e:

**1.** Määrata projekteerimistingimused olemasoleva elamu abihoone (ehr-kood 108026329) üle 33% laiendamise ehitusprojekti koostamiseks aadressil: Kalda tn 27, Kadrina alevik, Kadrina vald (27304:003:1650) vastavalt käesoleva korralduse lisale.

**2.** Korraldus jõustub teatavakstegemisest.

Isik, kes leiab, et korraldusega või haldusmenetluse käigus on rikutud tema õigusi või piiratud tema vabadusi, võib esitada Kadrina Vallavalitsusele asukohaga Rakvere tee 14, Kadrina alevik 30 päeva jooksul, kui seadus ei sätesta teisiti, arvates päevast, millal isik vaidlustatavast korraldusest või toimingust teada sai või oleks pidanud teada saama, vaide haldusmenetluse seaduses sätestatud korras või pöörduda kaebusega Tartu Halduskohtusse Jõhvi kohtumajja Kooli 2, Jõhvi.

|  |  |
| --- | --- |
| (allkirjastatud digitaalselt) |  |
|  | (allkirjastatud digitaalselt) |
| Kairit Pihlak |  |
| vallavanem | Marika Mardõkainen |
|  | vallasekretär |
|  |  |